HUOM! Puhutaan suomea -keskustelukerho on peruttu 24.8. Haluatko harjoitella suomen puhumista mukavassa ja turvallisessa ryhmässä? Tule mukaan Hakunilan kirjaston Puhutaan suomea -keskustelukerhoon. Voit tulla mukaan myös harjoittelukaveriksi suomea opettelevalle. Kysy lisää: Paula Puustinen paula.puustinen(at)vantaa.fi puh: 040 480 1828 Kuva: Unsplash.com / Pricilla du Preez
Tervetuloa laulamaan karaokea kirjaston avoimeen karaokeryhmään!
Tule laulamaan karaokea mukavalla porukalla maanantaisin 13-18 ja torstaisin klo 13-17 välisenä aikana. Kaikki mukavat tyypit ovat tervetulleita ja kaikki laulamisen ystäväthän ovat mukavia. Ei ennakkoilmoittautumista.
Lukukoira Pulla odottaa innokkaita lukijoita!
Lukukoira Pulla etsii lukijoita! Puistolan kirjastossa päivystää lukukoira Pulla. Varaa aika kirjastosta soittamalla 09 3108 5076 tai palvelutiskiltä paikan päältä. Lapsi tarvitsee vanhemmalta kirjallisen luvan osallistuakseen, lupalapun saa kirjaston tiskiltä. Syksyllä 2023 Pulla on tavattavissa seuraavina päivinä klo 18-19: Ti 29.8. Lisää päiviä ilmoitetaan myöhemmin! Yhdelle päivälle mahtuu neljä lukijaa ja yksi lukuaika on 15 minuuttia. Tule lukemaan, Pulla kuuntelee!
Hakunilan kirjasto kesäpajat maanantaisin ja torstaisin kello 14:00-16:00. Tervetuloa mukaaan!
Hakunilan kirjaston suositut kesäpajat tulevat taas! Aikaisempina vuosina suuren suosion saavuttaneet pajat palaavat kesälomalla Hakunilan kirjastoon. Kesäpajat järjestetään kesä- ja heinäkuussa maanantaisin sekä torstaisin kello 14-16. Ensimmäinen kesäpaja pidetään maanantaina 5.6. ja viimeinen on maanantaina 31.7. Pajoissa on luvassa muun muassa erilaisia askarteluja, peliturnauksia, tietovisoja sekä paljon muuta! Pajat ovat kohdistettu kouluikäisille lapsille. Tätä pienemmät voivat osallistua pajoihin aikuisen tai vanhemman sisaruksen kanssa. Pajojen aikana kaikille osallistujille on tarjolla myös pieni terveellinen välipala. Toiveet ja tarkemmat tiedustelut ohjelmasta voit esittää Hakunilan kirjaston henkilökunnalle. Tervetuloa mukaan!
Helga Rusasen maalauksia Arabianrannan kirjastossa kesä-heinäkuun ajan.
Helga Rusasen maalauksia Arabianrannan kirjastossa kesä-heinäkuun ajan. ”Ellei ilmakehä olisi sirottamassa valoa, taivas olisi päivälläkin sysimusta ” Taianomainen aamuyön valo. Tämän valon ilmaiseminen mahdollisimman kevyesti. Siveltimen herkkä kosketus, pehmeän utuisen mielenmaiseman mahdollisuus rakastua valoon. Scatterer of light "If the atmosphere wasn't scattering light, the sky would be pitch black even during the day" Magical morning light. Expressing this light as lightly as possible. The delicate touch of the brush, the possibility of falling in love with light in a soft hazy landscape of the mind." Näyttelyn järjestävät yhteistyössä Helsingin taiteilijaseura ja Arabianrannan kirjasto
Tiistaisin tarjolla mukavaa seuraa, kahvia, korttipelejä ja lautapelejä. Voit myös ehdottaa yhteistä tekemistä!
Pointin lukupiiri kokoontuu 14.8., 11.9., 9.10., 13.11. ja 11.12. Lämpimästi tervetuloa mukaan!
Pointin lukupiiri kokoontuu kuun ensimmäisenä tai toisena maanantaina Pointin kirjastossa klo 18.00 - 19.30. Lukupiirikirjan voit noutaa kirjastomme varaushyllystä, pika-asionnin alueelta. Muista lainata kirja omalle kortillesi! Lukupiirikirjat ja kokoontumispäivät syyskaudella: 14.8. Chinua Achebe: Kaikki hajoaa 11.9. Christy Lefteri: Aleppon mehiläistarhuri 9.10. Abdulrazak Gurnah: Loppuelämät 13.11. Kerstin Ekman: Tapahtui veden äärellä 11.12. Richard Adams: Ruohometsän kansa Tammikuun lukupiirissä 15.1.2024 Hanya Yanagihara: Pieni elämä Kaikki kirjallisuudesta kiinnostuneet ovat tervetulleita vaihtamaan ajatuksia tai ihan vain kuuntelemaan keskustelua. Ei haittaa, vaikka kirja ei olisikaan luettuna tapaamispäivään mennessä. Kokoonnumme koulun puolella luokassa 2052 (2.kerros). Vahtimestari neuvoo paikan. Huom! Saavuthan lukupiiriin hajusteetta! Lisätietoa lukupiirin facebook-ryhmästä: www.facebook.com/groups/pointin.lukupiiri. Tervetuloa Pointin lukupiiriin sekä vanhat että uudet kävijät! Kuva: Pixabay, congerdesign
Pyöreys, ympyräiset, pompulat, kaaret kiehtovat luoden jatkuvuuden ja päättymisen samaan muotoon, samaan viivaan, jokaiseen kohtaan.
2023 - Värien paluu Jokainen päivä elämässäni luo elämäni sisällön, päivä kerrallaan. Oivallus välähti tajuntaan ja aloin elää arvoa todellisuudekseni. Kuplivaa uteliaisuutta, rosoista löytämistä, värisävyjen runsautta. Pyöreys, ympyräiset, pompulat, kaaret kiehtovat luoden jatkuvuuden ja päättymisen samaan muotoon, samaan viivaan, jokaiseen kohtaan. Oikea puoleni oli vuosikausia turta, pimeä, en tuntenut enkä nähnyt kunnolla. Näin sen kelottuneena sisälläni. Elinvoimani asui vasemmalla puolella kehoani. Vimma tehdä asioita, vertikaalisti virtaa oikealle puolelleni kehoa, pikkuhiljaa ja varmasti, vaikka edelleen se on ajoittain tunnoton. Elämän vimma ja elämisen vaikeus samassa puussa, samassa kehossa. *** Kallion kirjasto Viides linja 11 (09) 310 85053 Kallion kirjasto Facebookissa
Muotokuvien naiset ovat kuviteltuja hahmoja, joiden olemuksessa näkyvät nykyiset kauneusihanteet ja mielikuvat naiseudesta.
Nykyhetken värittämä menneisyys Näyttelyssä "Nykyhetken värittämä menneisyys" esillä kuvataiteilija Salla Vuontisjärven pieniä muotokuvia. Teokset kertovat tämän ajan kaipuusta saada esille historiallisia naishahmoja. Muotokuvien naiset ovat kuviteltuja hahmoja, joiden olemuksessa näkyy nykyiset kauneusihanteet ja mielikuvat naiseudesta. Teokset on tehty sekatekniikalla paperille vuosina 2022-2023. Tyylillisesti ne leikittelevät kuvitteellisuuden lähistöllä. Vuontisjärvi on valmistunut kuvataiteilijaksi Saimaan ammattikorkeakoulusta 2018, ja on Etelä-Karjalan taiteilijaseuran jäsen. Hän asuu ja työskentelee Lappeenrannassa. *** Kallion kirjasto Viides linja 11 (09) 310 85053 Kallion kirjasto Facebookissa
Mira Minkin taidetta esillä Rikhardinkadun kirjaston Käytävägalleriassa (3. krs) heinäkuun ajan.
Itsereflektion tuottaminen, analysoinnin tarve on Minkillä motiivi runojen kirjoittamisessa. Teemat: Rakkaus, ihmissuhteet, erot yhdistettynä syrjäytymiseen ja identiteettikipuihin. Tekstin&kuvan yhdistäminen uudeksi teokseksi nostavat sekä kuvat että runot aivan uudelle tasolle sekä visuaalisesti että kirjallisesti tukien upeasti toisiaan ja todeten siten että yhteistyössä on todellakin voimaa! Minkin taideprojekteja ovat omakustanteiden lisäksi mm. taidenäyttelyt ja avoin lava-tapahtumien järjestäminen. Taustavoimana kirjoittamisen ilo (myös eri kielellä kuin suomeksi) ja oppimisen edistäminen. Lisää hänen taiteestaan: @minkmira Fb: Mira Mink -runoilijatar, poet (oik.Mirka Keini) FM, opettaja
Mira Mink: Runo ja kuva ja abstrakti taide
Henkilökohtainen herbaarioni on kokoelma kasvivärjättyjä ja ekoprintattuja tekstiileitä vaatteen ja taulujen muodossa.
Henkilökohtainen herbaarioni Henkilökohtainen herbaarioni on kokoelma kasvivärjättyjä ja ekoprintattuja tekstiileitä vaatteen ja taulujen muodossa. Ekoprinttaus on työtapa, jonka avulla kasvien lehdistä voidaan höyryttämällä siirtää ainutkertaisia kuvioita kankaalle. Tämä maanläheinen tekniikka on tapa tallentaa herkkiä luonnon yksityiskohtia yllätyksellisin tuloksin. Esillä olevat työt ovat muotoilija Oona Kauhalan (s. 1991) tutkielmia luonnonvärien ja ekoprintin parissa. *** Kallion kirjasto Viides linja 11 (09) 310 85053 Kallion kirjasto Facebookissa
Tervetuloa seikkailemaan Ison Omenan kirjaston lastenosastolle!
Välkommen att orientera på Iso Omena bibliotekets barnavdelningen!
Welcome to participate in our Summer Treasure Hunt at the Iso Omena library's children's department!
Kesäisessä kirjastosuunnistuksessa etsitään kirjojen kuvia lastenosaston hyllyjen väleistä ja ratkaistaan ristikko. Seikkailuista suoriutuneille luvassa pieni palkinto! Myös kirjaston värityskuvavalikoimaan on lisätty kesäisiä kuvia. Tervetuloa suunnistamaan ja värittelemään lastenosastolle!
I sommarens biblioteksorientering får du leta rätt på färglägga böcker mellan hyllorna och lösa ett korsord. Alla som deltar får ett litet pris! Vi har också lagt flera somriga färgläggningsbilder i vår mapp. Välkommen att orientera och färglägga på barnavdelningen!
During our Summer Treasure Hunt, you get to search for colourful books hidden on the walls of the children's department and solve a crossword puzzle. There is a small prize for everyone who completes the hunt. We have also added some summer-themed colouring pictures to our collection. Welcome to participate in the treasure hunt and colour some pictures at the children's department!
Finnish-Ukrainian art project “Life goes on – chronicles of Russo-Ukrainian war” discusses the impact of Russia's invasion through the lens of young Ukrainian photographers.
Suomalais-ukrainalainen taideprojekti “Life goes on – chronicles of Russo-Ukrainian war” tarkastelee Venäjän hyökkäyssotaa nuorten ukrainalaisten valokuvaajien linssin läpi. Kerronta liikkuu menneessä ja nykyisessä kuvaten nuorten tunteita sodasta, sekä rauhan, kodin ja ystävien taakse jättämisestä. Näyttely suuntaa katseen myös tulevaisuuteen, kysyen miten rakennusten lisäksi myös nuorten maailmankuva ja tulevaisuususko pystyttäisiin jälleenrakentamaan. Finnish-Ukrainian art project “Life goes on – chronicles of Russo-Ukrainian war” discusses the impact of Russia's invasion through the lens of young Ukrainian photographers. The narrative moves in the past and the present, describing young people's feelings about war and peace, leaving home and friends behind. The exhibition also looks to the future, asking how not only the buildings but also the young people's world view and faith could be rebuilt. Life Goes On – хроніки російсько-української війни обговорює вплив російського вторгнення через об’єктив молодих українських фотографів. Розповідь рухається в минуле та сьогодення, описує почуття молодих людей щодо війни та миру, полишення дому і друзів, а також у майбутнє й запитує, як можна перебудувати не лише домівку, але й світогляд і віру молоді. Työryhmä / working group / робоча група Ida-Emilia Reini | Sofiia Homin | Serhii Varlamov Taiteilijat / artists / артисти Oleksii Chystotin | Oleksii Havanchuk | Eva Holts | Andrii Kasianchuk | Olia Koval | Oleksandra Nyrka | Hennadii Sushko | Lev Turkov | Nikoletta Yurets | Pavlo Yaremak
Life goes on - Chronicles of Russo-Ukrainian war
Kirjailija Anneli Poutiainen kertoo kirjastaan Luulosairas vuokraisäntä.
Luulosairas? Kirjailija Anneli Poutiainen kertoo kirjastaan Luulosairas vuokraisäntä. Kirja käsittelee luulosairauden (hypokondrian) vaikutusta ihmisten arkielämään. Kirja perustuu tositapahtumiin ja kuvailee runsain dialogein, miten vakavasta sairaudesta on kysymys. Luulosairas vuokraisäntä -kirja on suunnattu luulosairaan läheisille, ystäville, lääkäreille, hypokondriaa sairastaville sekä myös kaikille, jotka haluavat tutustua tähän jopa tabuna pidettyyn psyykkiseen sairauteen. Vapaa pääsy. Tervetuloa!
Tervetuloa seuraamaan Kitka Kollektiivin tanssiesitystä The Bugging Thing!
Svishh, bang, pläts... Läiskimme, sadattelemme ja pidämme hyttysiä ja muita ötököitä todellisena riesana. Mieluummin sulkisimme korvamme niiden ärsyttävältä ininältä. Kuitenkin juuri hyönteiset pyörittävät maapallon elonkehää. Ilman niitä ei olisi meitäkään. Esimerkiksi mehiläisten katoaminen aiheuttaisi kerrannaisvaikutuksen: siemeniä, kasveja tai hedelmiä ei olisi. Niitä syövät eläimet häviäisivät ja ennen pitkää myös ravintoketjussa seuraavat lihansyöjät. Onko ihmisellä elämän suuressa kiertokulussa mitään yhtä hyödyllistä roolia kuin mehiläisellä tai hyttysellä? Kitka Kollektiivi haluaa tehdä uudessa nykytanssiteoksessaan The Bugging Thing kunniaa hyönteismaailmalle. On aika nöyrtyä elämän kiertokulun vartijoiden, korvaamattomien pölyttäjien, eloperäisen aineksen uutterien hajottajien, uuden ja muutoksen mahdollistajien edessä. Ihmislaji on perinpohjaisesti epäonnistunut luonnon tasapainon vaalimisessa. Edellytykset yhteiselolle on tuhovimmasta luopuminen ja myötätunto, jotka laajenevat kaikkia planeettamme asukkaita kohtaan. On aika kiinnittää katseemme ympärillämme pörrääviin ja möngertäviin ötököihin, oppia niiden kyvystä tehdä yhteistyötä ja kantaa vastuuta osana suurempaa kokonaisuutta. On ehkä välttämätöntä, mutta myös lumoavaa ja vapauttavaa irtaantua hetkeksi ihmisen ajattelusta ja kehollisuudesta. Tervetuloa seuraamaan Kitka Kollektiivin The Bugging Thing -nykytanssiteosta Tikkurilan kirjaston aulaan tiistaina 29.08 klo 17.00! Koreografia ja esiintyminen Kitka Kollektiivi: Katriina Kantola, Iiris Raipala ja Elina Valtonen Äänisuunnittelu: Teemu Kiiskilä Esityksen kesto noin 30 minuuttia Kuva: Risto Moberg
Kitka Kollektiivin The Bugging Thing -nykytanssiesitys